***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ:2610278259 TΗΛ& FAX:2610222350

e-mail : info@margelis.eu [www.margelis.eu](http://www.margelis.eu)

**ΝΑΞΟΣ (ΔΟΝΟΥΣΑ)**

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **31/07** | **03/08** |

**1η ΗΜΕΡΑ: ΠΑΤΡΑ – ΝΑΞΟΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) στις 03:45 και στις 04:00 το πρωί αναχώρηση για το λιμάνι της Ραφήνας, άφιξη και επιβίβαση στο πλοίο που θα μας φέρει στη Νάξο το μεσημέρι. Άφιξη και τακτοποίηση στο ξενοδοχείο. Το μεσημέρι ελεύθερος χρόνος για μπάνιο και γεύμα σε μία από τις θαυμάσιες αμμουδερές παραλίες της δυτικής πλευράς του νησιού. Το βράδυ ελεύθερος χρόνος στην Χώρα, την πρωτεύουσα της Νάξου. Πρόκειται για έναν γραφικό παραδοσιακό οικισμό με έντονη μεσαιωνική και κυκλαδίτικη αρχιτεκτονική, που συνδυάζει την ιστορία, την κουλτούρα και τη σύγχρονη ζωή.

**2η ΗΜΕΡΑ: ΝΑΞΟΣ**

Στην σημερινή μας περιήγηση στη Νάξο θα δούμε τα σημαντικότερα αξιοθέατα του νησιού. Στην πρωτεύουσα του νησιού: την Πορτάρα και το ενετικό κάστρο και στη συνέχεια στην διαδρομή μας θα δούμε τον ενετικό πύργο του Μπελόνια, το λεκανοπέδιο της Τραγαίας, το Χαλκί με τους ενετικούς πύργους, τα αρχοντικά και τις βυζαντινές εκκλησίες. Συνεχίζουμε την διαδρομή μας για το Φιλώτι και την Απείρανθο, το «μαρμάρινο χωριό» με τα τρία μουσεία. Το μεσημέρι θα καταλήξουμε σε επιλεγμένη παραλία για μπάνιο. Επιστροφή το απόγευμα στο ξενοδοχείο μας.

**3η ΗΜΕΡΑ: ΝΑΞΟΣ (ΔΟΝΟΥΣΑ)**

Ημέρα ελεύθερη. Σας προτείνουμε ημερήσια προαιρετική εκδρομή στη Δονούσα. Αναχώρηση από την Νάξο με το πλοίο για τη Δονούσα (Αναχώρηση του πλοίου από την Νάξο στις 12:20 – άφιξη στο Κουφονήσι στις 13:30). Το ανατολικότερο νησί των Κυκλάδων που μοιάζει ο χρόνος να έχει σταματήσει σε μια εποχή κάπως αλλοτινή. Διαφορετικό από τις υπόλοιπες Κυκλάδες καθώς διατηρεί την γραφικότητα και την απλότητα του. Τα κρυστάλλινα γαλάζια νερά του σε μαγνητίζουν ενώ τα παραδοσιακά ταβερνάκια του σε προσκαλούν να γευτείς τις τοπικές γεύσεις και την φιλοξενία των κατοίκων του. Βγαλμένο σαν από καρτ ποστάλ αξίζει μια επίσκεψη από όσους αποζητούν να θαυμάσουν την ομορφιά της φύσης. Στο νησί της Δονούσας έχετε την ευκαιρία να δείτε τις πραγματικά πανέμορφες παραλίες του, οργανωμένες και μη, είτε με το τοπικό λεωφορείο που πραγματοποιεί δρομολόγια από το λιμάνι του νησιού τον Σταυρό, είτε με το καϊκι που επίσης κάνει δρομολόγια ανά τακτά χρονικά διαστήματα από το λιμάνι. Ότι και να επιλέξει κανείς να κάνει στο νησάκι της Δονούσας το σίγουρο είναι πως θα θέλει να επιστρέψει. Το βράδυ θα επιστρέψουμε στη Νάξο (Αναχώρηση του πλοίου από τη Δονούσα στις 20:50 – άφιξη στη Νάξο στις 22:00).

**4η ΗΜΕΡΑ: ΝΑΞΟΣ – ΠΑΤΡΑ**

Το πρωί ελεύθερο στη διάθεση σας. Στη συνέχεια θα μεταβούμε σε παραλία όπου θα έχουμε ελεύθερο χρόνο για μπάνιο και γεύμα και το μεσημέρι θα επιβιβασθούμε στο πλοίο που θα μας φέρει στην Ραφήνα το βράδυ. Στη συνέχεια άμεση αναχώρηση για τη Πάτρα

**ΔΗΛΩΣΕΙΣ ΣΥΜΜΕΤΟΧΗΣ:**

\*Έως 15/07 (ημέρα έκδοσης των ακτοπλοϊκών εισιτηρίων)

 \*\*Λόγω υψηλής πληρότητας των πλοίων μετά το πέρας των αναγραφόμενων ημερομηνιών, δηλώσεις συμμετοχής θα πραγματοποιούνται εφόσον υπάρχουν διαθέσιμα ακτοπλοϊκά εισιτήρια

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 30/06 με προκαταβολή  | 320 € | 410 € |
| Για κρατήσεις που θα γίνουν από τις 01/07 | 340 € | 430 € |

**ΠΕΡΙΛΑΜΒΑΝΟΝΤΑΙ:**

* Διαμονή στο ξενοδοχείο NAXOS HOLIDAYS 3\* στον Άγιο Γεώργιο / Xώρα της Νάξου με πρωινό
* Εισιτήρια πλοίου: Ραφήνα – Νάξος – Ραφήνα σε οικονομική θέση
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* Προσοχή: Εξαιτίας της υψηλής πληρότητας των ξενοδοχειακών μονάδων στα ελληνικά νησιά εν γένει, για την τουριστική σεζόν 2025, οι κρατήσεις στα ξενοδοχεία αντιστοιχούν σε περιορισμένο αριθμό δωματίων. Παρακαλούμε, οι δηλώσεις συμμετοχής να γίνονται το συντομότερο δυνατόν.
* **Προκαταβολή για κράτηση θέσης 120 €. Η εξόφληση θα πρέπει να γίνει έως 6 ημέρες πριν την αναχώρηση**
* Δεν περιλαμβάνονται: o φόρος διαμονής, η προαιρετική εκδρομή στη Δονούσα (13 € περίπου) και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.
* Η εκδρομή δεν ενδείκνυται για άτομα με κινητικές δυσκολίες (σκαλοπάτια, ανηφόρες, περπάτημα κ.τ.λ)
* Οι τιμές έχουν κοστολογηθεί σύμφωνα με τις σημερινές τιμές των ναύλων (27/04/25). Στη περίπτωση ανατιμήσεων, θα υπάρξει αντίστοιχη αύξηση.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 το μεσημέρι και παραδίδονται στις 11:00 το μεσημέρι ανεξάρτητα από την ώρα άφιξης και αναχώρησης των ταξιδιωτών.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Οι μετακινήσεις στα νησιά του Αιγαίου πραγματοποιούνται με τοπικά συνεργαζόμενα πούλμαν
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.